ถือเป็นร้านที่มาแรงที่สุดในตอนนี้ในสุราษฎร์ โรตีระเบิด/โรตีไส้ทะลัก/โรตีไส้ไหล หรืออีกหลายๆชื่อที่เค้าเรียกกัน ก็ตามชื่อเลยค่ะ โรตีของที่นี่กัดปุ๊ปไส้ไหลระเบิดทะลักออกมากันให้เลอะเทอะกันเลยทีเดียว คำเตือนของแม่ค้าก็คือห้ามกินบนรถ เพราะจะเลอะเทอะเปรอะเปื้อนไปตามระเบียบ 

วิธีการกินเจ้านี่ก็ได้รับคำแนะนำมาจากแม่ค้าพ่อค้าผู้น่ารัก เค้าบอกว่าแกะปมเจ้าโรตีห่วงกลมๆคล้ายโดนัดออก ซึ่งเค้าจะผูกไว้เบาๆพอให้ติดกัน พอแกะปุ๊ป ให้กัดข้างใดข้างหนึ่งอย่างระมัดระวัง มิฉะนั้นจะเลอะแบบเอาเรื่องเลยทีเดียวค่ะคุณ นี่ลองมาแล้ว กินบนรถรถก็เลอะสิค่ะ ไม่ยอมเชื่อแม่ค้า ใช้ทิชชู่ซับแทบไม่ทัน

อ่อ ไส้ข้างในก็จะเป็นมาการีนกับนมข้นแบบเน้นๆ มาการีนมีบางมุมยังเป็นก้อนๆอยู่เลย กินร้อนๆนี่ได้อารมมากๆ อย่างกะซาลาเปาลาวาไส้ไหล 

รสชาติแป้งนุ่มอร่อย ทิ้งค้างคืนไว้เอามาอุ่นยังอร่อยดี ส่วนใส่ข้างในก็ฉ่ำมาก แต่ทานหลายชิ้นคงไม่ดีต่อน้ำหนักเป็นแน่แท้ แต่เอาเหอะ มันอร่อยและเพลินมากเลยนะ จะให้กินแค่อันเดียวได้ยังไง เอาเป็นว่าอยากรู้ว่าอร่อยและแปลกแค่ไหนให้ไปลองดูกันเอาเอง

ตอนนี้วอคอินเข้าไปไม่มีนะจร้ะ เพราะมีคนจองหมดแล้ว ต้องโทรไปจองก่อนเป็นวันๆถ้าจะกิน แล้วค่อยมารับเอาตั้งแต่บ่าโมงถึงเย็น เพราะเค้าทำได้แค่700ก้อนต่อวันเท่านั้น

เมื่อก่อนก็ขายโรตีหลายแบบอยู่นะ แต่ช่วงนี้ไอ้เจ้าโรตีระเบิดนี้มาแรงจริงๆเลยต้องพักโรตีแบบอื่นไปก่อน
ขายแต่เจ้าเนี่ยก็ขายดีจนเอาไม่ทันละ

ราคาต่ออันก็แสนถูก แค่วงละ10บาทเท่านั้นนะคุณ
ถึงว่าละทำไมคนถึงสั่งกันทีละเยอะๆ ก็ทั้งถูกและอร่อยนี่เอง

ร้านนะเหรอ อยู่แถวทางรถไฟท่าข้ามไงละคุณตรงทางจะไปปากบาง ตั้งอยู่ตรงข้ามสมาคมศาลเจ้าสุราษฎร์อะไรซักอย่างที่เค้าชอบมาจัดงานศพกันอะ ไปไม่ถูกก็ตามโลเคชั่นไปนะจร้ะ แต่อย่างที่บอกไปว่าช่วงนี้ต้องโทรไปเท่านั้น 